"SA wil die verwydering van Zuma hê" | Radio Rosestad 100.6FM
"SA wil die verwydering van Zuma hê"
TOPICS:Jacob ZumaKaapstadMmusi Maimane
Die DA-leier, Mmusi Maimane, het die ANC daarvan beskuldig dat hulle
partyeenheid kies ten koste van die land as gevolg van die wyse waarop hulle die samesprekings oor President Jacob Zuma se uittrede hanteer het.
Maimane het vandag tydens 'n mediavoorligting in Kaapstad gesê Suid-Afrikaners wil hê geregtigheid moet geskied en nie dat daar 'n tipe van amnestieooreenkoms met Zuma gesluit word nie.
Hy sê die mosie van wantroue in die Kaapstadse burgemeester, Patricia de Lille sal Donderdag voortgaan.
De Lille, wat van korrupsie beskuldig word, het die Wes-Kaapse Hooggeregshof gevra om te verseker dat daar 'n geheime stemming is in die mosie van wantroue in haar.
Maimane sê nuwe leierskap in die metro is nodig om vertroue te herstel.
Die ANC Jeugliga sê intussen enige partylede wat aan vandag se sogenaamde nasionale afsluiting deelneem gedissiplineer moet word.
'n Groep wat hulleself die "Zuma must Go"-beweging noem, het Suid-Afrikaners aangespoor om na die Uniegebou op te ruk om president Zuma te dwing om te bedank.
Die party het 'n spesiale nasionale uitvoerende komiteevergadering vir vandag belê om Zuma se herroeping te bespreek, nadat die president vroeër geweier het om vrywillig uit te tree toe hy deur die ANC se top-ses aangesê is.